ક્રિકેટ સ્ટાર યુવરાજ સિંઘ પણ હવે પોતાના 'યૂ વી કૅન' વેન્ચર સાથે, આ સ્ટાર્ટઅપ કંપનીઓને મદદ કરવા માટે તૈયાર છે. આવતાં ત્રણથી પાંચ વર્ષોમાં, આવી કંપનીઓમાં, 40 થી 50 કરોડ રૂપિયા લગાવવાનો 'યૂ વી કૅન'નો ઉદ્દેશ્ય છે. યુવરાજ, આ નવાં ઉદ્યોગસાહસિકોને એ વિશ્વાસ અપાવવાં માગે છે કે, જો તેમની પાસે કંઈક નવું કરવાની ક્ષમતા છે, સાહસ છે, નવાં આઈડિયાઝ છે, અને તેઓ કંઈક નવું કરવાનું લક્ષ્ય ધરાવે છે, તો 'યૂ વી કૅન' હંમેશા તેમની સાથે છે. તેઓ બધી રીતે આ નવાં ઉદ્યોગસાહસિકોની મદદ કરવા માટે તૈયાર છે. કોઈ પણ નવી કંપની માટે, એના માર્કેટિંગ માટે જો યુવરાજસિંઘનું નામ મળી જાય, તો નિશ્ચિતરૂપે એને ઘણો ફાયદો થશે. આ સિવાય, યુવરાજ પાસે એક આખી ટીમ છે જેમાં ટેક્નિકલ સલાહકાર, મેનેજમેન્ટ સલાહકાર અને વિવિધ ક્ષેત્રનાં નિષ્ણાતો છે. સૌથી મોટી વાત તો એ છે કે, યુવરાજની પણ આ ક્ષેત્રમાં લાંબા સમય સુધી રહેવાની યોજના છે. આ સિવાય, યુવરાજસિંઘે પોતાના ઘણાં મિત્રો તથા ઓળખીતાઓ સાથે પણ વાત કરી છે. એ લોકો પણ 250 થી 300 કરોડ઼ રૂપિયા લગાવવા માટે તૈયાર છે. આ કોઈ પણ સ્ટાર્ટઅપ માટે ઘણાં સારા સમાચાર કહી શકાય.